## Pravilnik o sadržaju plana zaštite od požara i tehnoloških eksplozija

### NN 35/1994 (4.5.1994.), Pravilnik o sadržaju plana zaštite od požara i tehnoloških eksplozija

# MINISTARSTVO UNUTARNJIH POSLOVA

Na temelju članka 5. stavka 1. Zakona o zaštiti od požara ("Narodne
novine", br 58/93.) ministar unutarnjih poslova donosi

## PRAVILNIK

### O SADRŽAJU PLANA ZAŠTITE OD POŽARA I TEHNOLOŠKIH EKSPLOZIJA

I. TEMELJNE ODREDBE

Članak 1.

Ovim Pravilnikom propisuje se sadržaj plana zaštite od požara i tehnoloških
eksplozija (u idućem tekstu: plan) za pravnu osobu te za područje
općine, grada, kotara, Grada Zagreba i županije, Plan se sastoji
od grafičkog i tekstualnog dijela

Članak 2.

Grafički dio plana izrađuje se za pojedinačnu građevinu,
postrojenje i prostor.

Članak 3.

Tekstualni dio plana uređuje način postupaclja vatrogasnih
postrojba i drugih sudionika u akciji gašenja požara.

Članak 4.

Planom se određuje broj, veličina, smještaj i ustroj dobrovoljnih
vatrogasnih postrojba temeljem procjene ugroženosti od požara.

Članak 5.

Plan se usklađuje nakon svake izmjene unijetih podataka, a u rokovima
određenim Zakonom o zaštiti od požara,

II IZRADA GRAFIČKOG DIJELA PLANA

Članak 6.

Grafički dio plana izrađuje se na listovima formata A4 ili
A3, u mjerilu u kojem je prikaz pregledan.

Ako se na jednom listu ne može prikazati građevina, postrojenje
ili prostor, izrađuje se i pregledni dio grafičkog plana na
posebnom listu.

Članak 7.

Grafički dio plana mora imati ucrtana polja s razmacima od 10
metara u odabranom mjerilu i strelicu u pravcu sjevera.

Pregledni plan može imati ucrtana polja drugih razmaka koji su višekratnici
broja 10.

Članak 8.

U grafičkom dijelu plana rabe se simboli, oznake i boje, prema
važećim propisima.

Simboli oznake i boje iz stavka 1 ovog članka neće se rabiti
ako utječu na prepoznatljivost tehnološkog postrojenja odnosno instalacije
ili umanjuju prepoznatljivost vatrogasnih simbola i oznaka na planu.

III. PLAN PRAVNE OSOBE

Članak 9.

Grafički dio plana za pravnu osobu sastoji se od listova iz članka
6. ovoga Pravilnika, u broju dovoljnom da se obuhvate sve građevine,
postrojenja i prostor koji su njeno vlasništvo ili su joj dati na korištenje.

Članak 10.

Broj katova građevine mora se prikazati na listovima u kombinaciji
podrumskih katova, prizemlja, gornjih katovai potkrovlja.

Članak 11.

U grafičkom dijelu plana pravne osobe u gornjem desnom kutu je
prazno polje širine 30 mm i visine 10 mm za unošenje registracijskog broja,
a u donjem desnom kutu je prazno polje visine najviše 30 mm za označavanje
građevine ili građevina, te mjerilo u kojem je plan izrađen.

Članak 12.

U grafičkom dijelu plana pravne osobe glavni pristup za vatrogasna
vozila mora se nalaziti na donjem dijelu lista.

Članak 13.

Grafički dio plana za pravnu osobu sadrži najmanje slijedeće
podatke:

- oznaku građevine ili postrojenja,

- namjenu građevine ili postrojenja,

- oznake katova,

- tlocrt prizemlja i raspored prostorija s naznačenom namjenom,

- oznaku protupožarnih pregradnih zidova,

- oznake otvora u slropovima i zidovima,

- oznake pristupa,

- oznake stubišnih prostora sa smjerom silaženja pristupa katovima,

- oznake putova za intervenciju i putova za spašavanje,

- oznake mjesta za prolaz dima i topline,

- oznake usponskih hidrantskih vodova (mokrih/suhih),

- oznake stabilnih ili pokretnih uređaja za gašenje s podacima o
vrsti, količini sredslava za gašenje i položaju stabilnih instalacija
za gašenje.

Članak 14.

Grafički dio plana pravne osobe sadrži podatke o vrsti količini
zapaljivih tekućina i plinova te otrovnih radioaktivnih i eksplozivnih
tvari.

Podaci iz stavka 1. ovoga članka moraju biti uptpunjeni upozorenjima
glede sredstava za gašenje koja se ne smiju uporabljivati.

Članak 15.

U grafičkom dijelu plana pravne osobe moraju biti prikazana mjesta
za uzimanje vode za gašenje te mjesta za prekid dovoda energenata u građevinu
ili postrojenje.

Članak 16.

Pregledni dio grafičkog dijela plana pravne osobe mora sadržavati
najmanje slijedeće podatke:

- nacrt graclevine ili postrojenja,

- oznake građevina ,

-oznake broja katova

- oznake prolaza,

- oznake površina koje nisu uporabljive za vatrogasna vozila,

- oznake površina za vatrogasne pristupe,

- oznake graničnih i susjednih ulica,

- oznake graničnih i susjednih građevina i njihove namjene,

- oznake vanjskih i uličnih hidranata.

Članak 17.

Grafički dio plana pravne osobe sadrži legendu uporabljenih simbola
i oznaka.

Članak 18.

Tekstualni dio plana za pravnu osobu sadrži:

- naziv mjesta te način primanja dojave požara,

- obveze u postupanju, zapovijedanju i ovlasti sudionika u primanju
obavijesti o požaru i daljnjem ustroju akcije gašenja,

- način uključivanja službe za pružanje prve medicinske
pomoći,

- brojčano stanje vlastitih postrojba za gašenje požara te cjelokupan
ustroj gašenja kada se u akciju gašenja uključuju vanjske profesionalne
i dobrovoljne vatrogasne postrojbe,

- slučajeve te načine pozivanja i uključivanja
distributera energenata u intervenciju,

- nazive građevina ili postrojenja na kojima se požar gasi u nazočnosti
odgovorne ili stručne osobe u toj građevini zbog specifičnosti
tehnološkog postupka,

- nazive građevina ili postrojenja u kojima se može očekivati
eksplozija u požaru,

- nazive građevina ili poslrojenja u kojima se nalaze izvori radioaktivnog
i drugog opasnog i otrovnog materijala i tvari te postupci koji se poduzimaju
u slučaju požara,

- nazive radnih mjesta i lokacije na kojima su smješteni ključevi
od prostora ili prostorija u kojima se nalaze mjesta za prekid dovoda energenata
u građevinu,

- razrađen radio i telefonski sustav za pozivanje svih sudionika
koji sudjeluju na gašenju požara.

IV. PLAN ZA PODRUČJE OPĆINE I GRADA

Članak 19.

Grafički dio plana za područje opčine ili grada,
sadrži:

- prikaz prometnica s ucrtanim pristupima objektima prve i druge kategorije,

- prikaz sustava za opskrbu vodom za gašenje požara s identifikacijskim
podacima,

- prikaz glavnog energetskog i komunalnog razvoja s ucrtanim i obilježenim
glavnim ventilima,

- pregled broja, veličine i smještaja (lokacije) profesionalnih
i dobrovoljnih vatrogasnih postrojba.

Članak 20. Grafički dio plana za područje opčine
ili grada sadrži i pregledne karte šuma na kojima se prikazuju:

- područja šuma po stupnjevima ugroženosti od požara,

- prometnice i šumski putevi prohodni za vatrogasna vozila,

- putevi i staze prohodne za vatrogasce,

- crpilišta za vatrogasna vozila i crpilice,

- mjesta smještaja sredstava i opreme za gašenje požara,

- mjesta smještaja motrilačko-dojavnih postaja,

- šumski prosjeci te prirodne prepreke za sprećavanje prijenosa
požara,

- elektroenergetske trase vodova,

- mjesta smještaja opreme i mehanizacije za gašenje šumskih požara.

Članak 21.

Tekstualni dio plana za područje opčine ili grada sadrži:

- sustav uključivanja profesionalnih i dobrovoljnih vatrogasnih
postrojba u akciju gašenja požara,

- sustav subordinacije i zapovijedanja u akcijama gašenja većih
požara,

- načine pozivanja i uključivanja distributera energenata
u akciju gašenja požara,

- uključivanje komunalnih poduzeća u akciju gašenja požara,

- uključivanje službi za pružanje prve medicinske pomoći
u akciju gašenja požara,

- uključivanje službi ili poduzeća te odgovorne osobe za
opskrbu hranom i vodom u akciju gašenja požara,

- način zamjene vatrogasnih postrojba s novim postrojbama na
gašenju požara,

- način uključivanja Hrvatske vojske na gašenju požara,

- slučajeve kada se i koji općinski i gradski čelnici
upoznaju s nastalim požarom,

- slučajeve kada se u akciju gašenja požara pozivaju, odnosno
uključuju vatrogasne postrojbe izvan opčine i grada,

- način i slučajeve uporabe opreme i vozila posebne namjene
u gašenju požara ili spašavanju osoba,

- nazive građevina i otvorenog prostora na kojima se može očekivati
požar većih razmjera,

- nazive građevina u kojima su sadržane radioaktivne, eksplozivne,
otrovne i druge opasne tvari.

Članak 22.

Tekstualni dio plana za područje opčine ili grada sadrži
i popis osoba odgovornih za provedbu planova pravnih osoba iz prve i druge
kategorije ugroženosti od požara.

Članak 23.

Sastavni dio plana za područje opčine ili grada su planovi
pravnih osoba čije su građevine razvrstane u prvu i drugu kategoriju
ugroženosti od požara. Planovi pravnih osoba iz stavka 1. ovoga članka
označavaju se na način koji omogućuje učinkovitu
uporabu.

V. PL.AN ZA PODRUČJE KOTARA, GRADA ZAGREBA I ŽUPANIJE

Članak 24.

Grafički dio plana za područje kotara, Grada Zagreba i
županije sadrži:

- pregled građevina i otvorenog prostora važnih za kotar, Grad Zagreb
ili županiju te građevina i ctvorenog prostora u kojima se može očekivati
požar većih razmjera u kojemu bi sudjelovale vatrogasne postrojbe
s područja više općina ili s područja susjednih županija,

- pregled broja, veličine i smještaja vatrogasnih postrojba koje
bi sudjelovale u gašenju požara navedenih u podstavku 1. ovog članka,

- prikaz uređenih opskrbilišta vodom za gašenje požara,

- prikaz maglstralnih vodova za opskrbu električnom energijom,
plinom, vodom i drugim energentima,

- prikaz magistralnih putova, željezničkih pruga i vodotokova,

- prikaz potencijalnih izvora opasnosti za nastanak i širenje požara
(odlagališta komeknalnog i drugog otpada, trase uz željezničke pruge
i ispod dalekovoda i sl ),

- sustav radio i telekomunikacijskih veza vatrogasnih postrojba na gašenju
požara,

- pregled opreme i vozila za posebne namjene kojima raspolažu vatrogasne
postrojbe.

Članak 25.

Tekstualni dio plana za područje kotara, Grada Zagreba i županije
sadrži:

- ustroj zapovijedanja u akcijama kada u gašenju požara sudjeluje više
vatrogasnih postrojba i pučanstvo,

- razrađen sustav primanja dojave o požaru i uključivanja
u akciju gašenja požara vatrogasnih postrojba te ostalih sudionika,

- slučajeve kada se i koje vatrogasne postrojbe stavljaju u stanje
pripravnosti te zaduženja glede provedbe,

- nazive i zaduženja zdravstvenih ustanova koje se uključuju
u pružanje pomoći ozlijeđenim u akcijama gašenja poiara,

- nazive i zaduženja službi i poduzeća te osoba koje će
gasitelje opskrbiti hranom i vodom tijekom gašenja požara,

- slučajeve kada se u akciju gašenja požara uključuje
Hrvatska vojska,

- slučajeve kada se županijski čelnici upoznaju s nastalim
požarom,

- nazive općina, grada ili pojedinog područja čiji
planovi čine sastavne dijelove plana za područje kotara,
Grada Zagreba ili županije,

- razrađen sustav ophodnje, motrenja i dojave vatrogasnim postrojbama
i drugim službama u slučajevima prijeteče opasnosti za nastajanje
požara na šumskom ili drugom otvorenom prostoru.

- popis pravnih osoba koje razpolažu s potrebnom opremom i mehanizacijom
koja bi se mogla koristiti u većim požarima ili havarijama, s osnovnim
podacima o toj opremi i mehanizaciji te razrađen sustav uključenja
u gašenje požara.

VI. ZAVRŠNE ODREDBE

Članak 26.

Plan zaštite od požara mogu izrađivati fizičke i pravne osobe
koje kao redovnu djelatnost obavljaju poslove zaštite od požara.

Članak 27.

Dijelovi plana mogu se označiti određenim stupnjem tajnosti.

Članak 28.

Ovaj Pravilnik stupa na snagu osmoga dana od dana objave u "Narodnim
novinama"

Broj: 511-01-78-12508/1-94.

Zagreb, 15. travnja 1994.

Ministar unutarnjih poslova

**Ivan Jarnjak, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Pravilnik, NN 35/1994-625